b'\n_START_ARTICLE_\nLeon Viorescu\n_START_SECTION_\nCarier\xc4\x83\n_START_PARAGRAPH_\nLeon Viorescu a fost absolvent al \xc8\x98colii de Belle Arte din Ia\xc8\x99i, f\xc4\x83c\xc3\xa2nd parte din genera\xc8\x9bia lui \xc8\x98tefan Dimitrescu \xc8\x99i Tonitza cu care a fost foarte bun prieten. Profesia sa de baz\xc4\x83 pe tot parcursul vie\xc8\x9bii a fost de func\xc8\x9bionar \xc3\xaen cadrul Ministerului Cultelor \xc3\xaencep\xc3\xa2nd din anul 1920. Stabilitatea financiar\xc4\x83 pe care i l-a dat locul de munc\xc4\x83 a fost determinant\xc4\x83 pentru traseu s\xc4\x83u artistic din arta plastic\xc4\x83. Astfel, Leon Viorescu, alege pointilismul ca principalul mod de exprimare plastic\xc4\x83 abordat, stil pe care-l reinterpreteaz\xc4\x83 \xc3\xaen stilul s\xc4\x83u propriu despre ce ar trebui s\xc4\x83 fie pictura. A creat \xc3\xaen acest mod o atmosfer\xc4\x83 proprie ce-i apar\xc8\x9bine \xc3\xaen totalitate, prelu\xc3\xa2nd doar o fa\xc8\x9bet\xc4\x83 din aceast\xc4\x83 tehnic\xc4\x83 \xc8\x99i anume acea sacada\xc8\x9bie a tu\xc8\x99elor cu care construie\xc8\x99te imaginile. Principala diferen\xc8\x9b\xc4\x83 dintre Signac, D\xc4\x83r\xc4\x83scu \xc8\x99i Viorescu este exceptarea voit\xc4\x83 a interoga\xc8\x9biei luminii. Viorescu \xc3\xaen principal descompune mai \xc3\xaent\xc3\xa2i forma dup\xc4\x83 care recompune cu minu\xc8\x9biozitate \xc3\xaentregul._NEWLINE_Viorescu a abordat peisajul, interioare, naturi statice, toate aceste definindu-l ca un maestru interbelic. Dintre toate temele, cele mai preferate au fost compozi\xc8\x9biile de interioare la care se remarc\xc4\x83 \xc3\xaendeosebi atmosfera creat\xc4\x83, tipic\xc4\x83 \xc8\x99i inconfundabil\xc4\x83.'